**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS BIUDŽETO 2017 METAMS PATVIRTINIMO**

2017 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymu, Rokiškio rajono savivaldybės administracijos direktoriaus 2006 m. liepos 3 d. įsakymu Nr. AV-466 ,,Dėl Rokiškio rajono savivaldybės biudžeto projekto rengimo tvarkos“, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės biudžeto pajamas 2017 metams – **26 296,594 tūkst**. **Eur** (1, 2 ,3 priedai) iš jų:

**2395,233 tūkst. Eur** – specialioji tikslinė dotacija valstybės deleguotoms funkcijoms vykdyti;

**6120,4 tūkst. Eur** – mokinio krepšelio lėšos;

**654,0 tūkst. Eur –** bendrosios dotacijos kompensacija;

**354,5 tūkst. Eur** – specialioji tikslinė dotacija;

**2254,0 tūkst. Eur** – valstybės investicijų programa.

2. Patvirtinti Rokiškio rajono savivaldybės biudžeto asignavimus 2017 metams pagal asignavimų valdytojus ir programas – **26 296,594 tūkst. Eur** (4, 5, 6 priedai), iš jų:

**2749,733 tūkst. Eur** – valstybės funkcijoms vykdyti (4, 5, 6 priedai);

**6120,4 tūkst. Eur** – mokinio krepšelio lėšos(4, 5 priedai);

**1032,461 tūkst. Eur** – specialiųjų programų lėšos (4, 5 priedai);

**130,0 tūkst. Eur** –Aplinkos apsaugos rėmimo specialioji programa (4,5 priedai);

**2254,0 tūkst. Eur** – Valstybės investicijų 2017 metų programoje numatytoms kapitalo investicijoms finansuoti(4, 5 priedai).

3. Patvirtinti darbo užmokesčio fondą – **12 367,246 tūkst. Eur.**

4. Patvirtinti 2017 metais savivaldybės planuojamų vykdyti projektų, finansuojamų iš Europos Sąjungos ir kitų fondų paramos, sąrašą (8 priedas).

5. Patvirtinti laisvą lėšų likutį – 663,250 tūkst. Eur (7 priedas).

6. Įpareigoti savivaldybės asignavimų valdytojus:

6.1. per 7 darbo dienas po savivaldybės biudžeto patvirtinimo sudaryti ir patvirtinti savo ir pavaldžių įstaigų programų sąmatas pagal funkcinės ir ekonominės klasifikacijos kodus ir pateikti savivaldybės administracijos Finansų skyriui;

6.2. išlaidas vykdyti pagal patvirtintas sąmatas, numatyti reikiamus asignavimus 2017 m. sausio 1 d. esamiems įsiskolinimams už suteiktas paslaugas, atliktus darbus ir įsigytas prekes padengti;

6.3. laisvą lėšų likutį pirmiausiai nukreipti 2017 m. sausio 1 d. esamiems įsiskolinimams padengti;

6.4. užtikrinti, kad 2017 m. sausio 1 d. esantis įsiskolinimas turi būti ne didesnis už 2016 m. sausio 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

R.Dūdienė